何洛文

何洛文（），字啓圖，號震川，河南汝寧府信陽州人，民籍，明朝政治人物。

 生平 
嘉靖四十年（1561年）辛酉科河南鄉試第一名舉人。嘉靖四十四年（1565年）會試第五十七名，登二甲第六十五名進士，吏部观政，改翰林院庶吉士，隆慶三年（1569年）九月授本院编修。明神宗即位，隆慶六年（1572年）八月擢升修撰，充经筵日讲官，万历元年六月升任右春坊右中允，七月主考应天府乡试，四年八月主考丙子科顺天府乡试，十二月升右谕德兼侍读，六年八月升翰林院侍讀學士掌翰林院事，七年十二月升詹事府少詹事兼侍读学士，仍掌院事，八年正月升任禮部右侍郎、兼官照旧，九年三月升本部左侍郎，兼官照旧，十月丁忧，十二年三月被御史丁此吕疏论致仕。萬曆二十八年卒过庭训《本朝分省人物考》卷93：何洛文，字启图，信阳人。渊源家学，少著英称，领嘉靖辛酉乡荐第一，乙丑成进士，改庶吉士。……己巳授编修……辛巳以省亲归。会江陵事起，为言者所波及……庚子卒。。事迹详见《信阳州志》政事传《信阳州志》：何立字豫甫，景明仲子。七齡失怙恃，苦志好修，才华气节，绍先起后。性严正，诸子虽贵，侍侧未尝不凛凛。中嘉靖癸卯乡试，怀远知县。县故苦徭赋，诸军饷、粮马、驿传，督责旁午，民逃地荒，立为嬴缩轻重，调剂缓急，俾富无蹄财，贫纡枲息。清讼平罚，下感上孚。府役不轻下县，避罪者不敢匿，陵户所盗发即擒，水陆毫不为梗，贍事展物，宾至如归。广招复业，人予牛种，三年仍徵其赋，引宿逋者有禁人来告，著故土者日以数十百计。月试诸生，崇奖节义孝悌，而糾其违荆。途远近，雍雍如也。政成，擢丞德安，署云梦、随州，俱著贤声。一时台司嘉重，僚友質成，荐牍屡腾，且有超擢。而立浩然賦归，不获則求賚捧以行，入贺礼毕，坚疏乞休，朝绅高其谊，偕賦都门解组诗以赠，陈文瑞公实为之冠。行之日，祖帳聚覩曰：此何必减二疏耶？里居结文酒社，秉礼崇儉，化俗维风，杜门课读，绝口不干公事。怀远讴思，先后请于台使者邵公陛、胡公秉性、崔公廷试，允建生祠，徵大司寇王公世貞为碑记，详具淮浦遗思録中。寿逾大耋，临终治命琅琅，且曰：人生如此而来，如此而往，独往独来。正襟危坐而逝。何洛文字啓圖，立之子也。渊源家学，少著英称。嘉靖辛酉裒然第一，文衡相贺，以为得人。乙丑成进士，改庶吉士，每试馆阁辄冠曹耦，授编修。神宗登极，擢修撰，充经筵日讲官，数受白金文绮之赐。历中允、谕德、侍读学士掌院事、詹事府少詹事、礼部左待郎，凡七任词垣，周旋讲幄者十年，每进讲必先斋沐，期以精诚悟主，旁引曲喻，用规时政。及授简咏古图画，上未尝不称善，乃大书“责难陈善”四字賜之。为讲官词臣之冠。与修两朝实录、起居注、大明会典，知贡举者一，主畿试者二，分试南都者一，主武試者一，所识拔皆海内知名士。其知贡举辄取诸卷预騭之，及放榜，五人无一爽者，人伦之鉴可知矣。以读礼归，遂致仕。岁甲午，中州大祲，洛文素无宦橐，鬻产赈饥，全活万众，诏建坊表闾，复具疏辞免，仍赐金币。时珰焰张甚，邻邑几中礦祸，洛文劝朱守勿阿勿激，两河地方咸受其赐。尝与汝阳赵太宰、新蔡张中丞辈为山水游觞奕诗篇，不减香山洛社，卒赐䘏典，三子裕家、奕家、起家。。有《何震川先生集》二十八卷，其中诗集八卷。

 家族 
曾祖何信，封中書舍人；祖父何景明，陕西提學副使；父何立，癸卯舉人，府同知進階奉政大夫。母戴氏，贈宜人；继母王氏，封宜人。具慶下。弟何洛书（检讨）、何洛英（庠生）。

参考文献

Category:嘉靖四十年辛酉科河南鄉試舉人
Category:明朝河南鄉試解元
Category:明朝庶吉士
Category:明朝翰林院修撰
Category:明朝礼部右侍郎
Category:明朝翰林院侍讀學士
Category:信阳人
Luo
Category:明朝吏部觀政
Category:明朝翰林院编修
Category:明朝經筵講官
Category:明朝右中允
Category:明朝鄉試正考官
Category:明朝右諭德
Category:明朝翰林院侍讀
Category:明朝少詹事
Category:明朝礼部左侍郎